Covid-19 Kos | NG Kerk Bloubergstrand
Ons was nog altyd by kosvoorsiening betrokke in gemeenskappe en aan gesinne wat dit nodig gehad het. Die huidige krisis het ons egter genoodsaak om ons pogings op te skerp.
Daar is dus nou verskeie maniere om betrokke te raak of ondersteuning te ontvang.
BMD help met die bestuur en uitdeel van kospakkies aan individuele gesinne in hierdie tyd. As jy of jou gesin behoefte het aan ŉ kospakkie, kontak asseblief die BMD kantoor en hulle sal reël dat so ŉ pakkie by jou huis afgelewer word. Indien jy ŉ bydrae vir hierdie projek wil maak, kan jy dit in die kerk se rekening inbetaal en merk as “covid 19 kos”
KONTAK persoon: Thamar Jacobs: 021 554 3268 / thamar@ngkbloubergstrand.co.za
Ons ondersteun vir Ysterplaat Gemeenskapskerk wat weekliks aan 300 huishoudings kospakkies uitdeel. Hiervoor kan jy of ŉ finansiële bydrae maak (sien rekening besonderhede hieronder), of kospakkies skenk (lys van inhoud hieronder), of op ŉ Vrydag in Ysterplaat help pakkies pak of op ŉ Maandag help om die pakkies uit te deel.
KONTAK persoon: Scherlize Hayes: 072 844 4771
ABSA Rek nr. 9333024348
E-pos asb verwysing: slizehayes@gmail.com
1kg oats (of pap), 1kg rys, pak pasta, lensies, 1 liter melk, koffie/tee, blikkies: groente, vis/beef, bone, toiletpapier
VGK Goeie Hoop
Ons bied finansiële ondersteuning aan VGK Goeie Hoop in Rocklands, Mitchells Plain, wat ŉ groot hoeveelheid kos aan hulle gemeentelede en gemeenskap uitdeel. Bydraes kan in die VGK Gemeente se Hope Fund inbetaal word:
VGKSA Die Goeie Hoop
Verwysing: Hope Fund
KONTAK persoon: Marietjie Steyn: 083 461 1220 / Ds Peter September: 021 393 0071
Gevriesde Sop in Dunoon
Saam met Tableview Gemeente ondersteun ons ŉ dame wat in Dunoon klaargemaakte kos uitdeel, 6 dae per week. Indien jy hiervoor ŉ bydrae wil maak, kan jy klaargemaakte sop in 2l roomysbakke vries en op ŉ Maandag tussen 16h30 en 17h30 by Tableview gemeente aflaai of enige ander tyd van die week by die pastorie (Branderlaan 48).
KONTAK persoon: Niel Steyn: 084 688 1080